b'\n_START_ARTICLE_\nFarmakovigilanca\n_START_SECTION_\nZakonodaja\n_START_PARAGRAPH_\nV Sloveniji farmakovigilan\xc4\x8dne zahteve predpisujeta Zakon o zdravilih in Pravilnik o farmakovigilanci zdravil za uporabo v humani medicini, ki se sklicujeta na evropsko zakonodajo in smernice o dobri praksi na podro\xc4\x8dju farmakovigilance.\n_START_SECTION_\nFarmakovigilanca v Evropi\n_START_PARAGRAPH_\nNa obmo\xc4\x8dju celotne Evropske unije usklajuje farmakovigilanco Evropska agencija za zdravila (EMEA). EMEA upravlja podatkovno zbirko vseh ne\xc5\xbeelenih u\xc4\x8dinkov zdravil, opa\xc5\xbeenih na celotnem ombo\xc4\x8dju EU. Elektronski farmakovigilan\xc4\x8dni sistem se imenuje EudraVigilance, ki posebej zbira podatke o varnosti zdravil za humano uporabo in zdravil za uporabo v veterini._NEWLINE_V EU je poro\xc4\x8danje o podatkih o varnosti zdravil obvezujo\xc4\x8de.'